kardosdrur/scandi-wiki huggingface dataset:
Niels Ramberg

Niels Ramberg (født 1946) er en dansk bordtennisspiller, der i sin elitekarriere nåede den bedste danske placering i international sammenhæng før Michael Maze.

Niels Ramberg var i en lang årrække en af de absolut bedste danske bordtennisspillere, og han blev første gang dansk mester i 1965 – i herredouble. I sin elitekarriere vandt han ikke mindre end 29 danske mesterskaber, herunder herresingle fem gange. Han spillede over 200 landskampe, og han var på et tidspunkt placeret som nummer 16 på verdensranglisten, den næstbedste placering en dansker har opnået – den er først i 2000'erne overgået af Michael Maze.

Niels Ramberg spillede i Virum-Sorgenfri Bordtennisklub, der siden midten af 1960'erne har været en af de absolut mest vindende klubber i Danmark. I perioden 1968 – 1979 vandt klubben samtlige danske holdmesterskaber hos herrerne med undtagelse af 1978, og alle disse mesterskaber var Ramberg medvirkende til.

Han spiller fortsat aktivt bordtennis i old boys rækkerne, og her har han også vundet talrige mesterskaber i single, double og hold. Således blev han i 2006 dansk mester i rækken for over 60-årige i single samt rækken over 50-årige for hold, og han deltog i veteran-VM i bordtennis samme år.

Niels Ramberg har gennem årene haft en sideløbende karriere som advokat. Han har eget advokatfirma med speciale i boligsager.

Eksterne henvisninger 
 

Bordtennisspillere fra Danmark
Svigermor

Svigermor kaldes éns ægtefælles mor. En svigermor har tilsvarende en svigerdatter eller svigersøn.

Forholdet til svigermor er en af de familierelationer, som ofte behandles i historier og sange, formentlig fordi relationen i sig rummer en potentiel generationskonflikt og i nogen grad interessemodsætning. 

Fordanskning af det tyske Schwiegermutter, som har betydningen "tæt tilknytning til anden mor".

Familierelationer

es:Suegra
it:Parentela#Gradi di parentela comuni
sv:Svärfamilj#Svärföräldrar
Abhinavagupta

Abhinavagupta var en indisk filosof. Han blev født i Kashmir omkring år 960 og døde omkring år 1020.

Filosoffer fra Indien
Pat Garrett

Patrick Floyd "Pat" Garrett (5. juni 1850 i Alabama, USA – 28. februar 1908) var sheriff.

Han er mest kendt som den der dræbte Billy the Kid, hvilket skete den 14. juli 1881. Garrett selv døde ved et baghold 1908, da han blev skudt i hovedet af revolvermanden James B. Miller.

Eksterne henvisninger 

Personer fra USA
Robbie Fowler

Robbie Fowler (født d. 9. april 1975 i Liverpool, England) er en engelsk fodboldspiller (forward). Født og opvokset i Liverpool. Han startede sin karriere i Liverpool som 11-årig, hvor han i mange år var en frygtet angriber – Liverpools tilskuere døbte ham hurtigt med det meget lidt beskedne navn: "GOD". Han lavede flere skandaler i Liverpool-trøjen, han viste engang bar røv til Evertons fans efter de havde buhet af ham, da han havde brændt en stor chance. Der var også kokain-rygter omkring ham, og dem besvarede han ved at fejre et mål ved at begynde at sniffe på sidelinjen. I 2001 blev han uvenner med manager Houllier og blev derfor solgt i 2001 til Leeds i en handel til 12 mio.£ og derefter til Manchester City. I 2006 hentede Liverpools manager Rafael Benitez ham tilbage til sin barndomsklub på en halvårlig kontrakt som blev forlænget med et år i sommeren 2006. Dette skulle dog blive Robbie Fowlers sidste omgang i Liverpool, da Benitez besluttede ikke at forlænge kontrakten med Fowler, der et stykke tid gik klubløs, men endte i Cardiff City på en 2-årig kontrakt. Da hans kontrakt udløb i Cardiff City drog Robbie Fowler videre til New Queensland Fury. Efter 1 år i Fury skiftede Fowler til Perth Glory og sluttede af i Muangthong United.

Fodboldtrænere fra England
Fodboldspillere fra England
Fodboldspillere fra Liverpool F.C.
Fodboldspillere fra Leeds United F.C.
Fodboldspillere fra Manchester City F.C.
Fodboldspillere fra Cardiff City F.C.
Fodboldspillere fra Blackburn Rovers F.C.
Fodboldspillere fra Northern Fury FC
Fodboldspillere fra Perth Glory
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Mit liv som Geisha

Mit liv som Geisha (engelsk: Memoirs of a Geisha) er en roman af Arthur Golden, udgivet i 1997. Romanen fortæller historien om en geisha, der arbejder i Kyoto, Japan, før anden verdenskrig. En Oscar-vindende filmatisering af romanen, instrueret af Rob Marshall og med Zhang Ziyi i hovedrollen, udkom i 2005.

Litteratur i 1997
Litteratur i USA
Taumatawhakatangihangakoauauotamateapokaiwhenuakitanatahu

Taumatawhakatangihangakoauauotamateapokaiwhenuakitanatahu er på māori navnet på en 305 meter høj bakke nær Porangahu, syd for Waipukurau i det sydlige Hawke's Bay-område i New Zealand. Navnet forkortes ofte til Taumata af praktiske årsager. Bakken er blevet relativt populær som et af verdens længste stednavne. Navnet er med i en Mountain Dew-jingle og en del af det er også med i singlen "Lone Ranger" fra 1979 af det britiske band Quantum Jump.

Bakkens navn findes i mange forskellige versioner, som er forskellig fra den på 57 bogstaver, der er optaget af New Zealand Geographic Placenames Database. For eksempel står der på skiltet ved bakken Taumatawhakatangihangakoauauotamateaturipukakapikimaungahoronukupokaiwhenuakitanatahu, som på 85 bogstaver er et af de længste stednavne i verden. På dansk betyder navnet noget nær: Bakketoppen, hvor Tamatea, landæderen, manden med de store knæ, som på sin rejse gennem landet glider ned ad, klatrer op på og sluger bjerge, spiller på næsefløjte til sin hjertenskær.

Navnet er også blevet skrevet som Taumatawhakatangihangakoauauotamateaurehaeaturipukakapikimaungahoronukupokaiwhenuakitanatahu, 92 bogstaver. Navnet kom ind i Guinness Rekordbog som det længste stednavn i verden, men blev kritiseret af bl.a. walisere for at være opdigtet. I den lange form er Taumatas navn længere end Llanfairpwllgwyngyllgogerychwyrndrobwllllantysiliogogogoch. På den anden side er det meget kortere end Bangkoks cerimonelle navn, "Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit".

Se også 
 Brfxxccxxmnpcccclllmmnprxvclmnckssqlbb11116 (udtales Albin)

Kilde 
Taumatawhakatangihangakoauauotamateapokaiwhenuakitanatahu  i New Zealand Geographic Placenames Database

Bakker
Stednavne
New Zealand
Gyda Hansen

Gyda Hansen (7. februar 1938 i København – 20. august 2010) var en dansk skuespillerinde.

Hendes karriere var meget koncentreret omkring lystspil og revyer, ikke mindst i Studenterrevyerne, hvor hun fik en lang række roller i slutningen af 1950'erne og begyndelsen af 1960'erne efterfulgt i en årrække af engagementer på mange teatre samt medvirken i en hel del spillefilm.

Filmografi 
 Et døgn uden løgn (1963) – Stuepige
 Støv for alle pengene (1963) – Kassedame
 Sommer i Tyrol (1964) – Lena
 Fem mand og Rosa (1964) – Frk. Åstrøm
 Flådens friske fyre (1965) – Karen
 Gys og gæve tanter (1966) – Elsa
 Søskende (1966) – Luderen
 Jeg er sgu min egen (1967) – Lily
 I den grønne skov (1968) – Syngepige
 Tænk på et tal (1969) – Kvinde i hvid kittel
 Familien Gyldenkål (1975) – Tøjekspedient
 Den korte sommer (1976) – Servitrice
 Skytten (1977) – Fotograf
 Krigernes børn (1979) – Bondekone
 Olsen-banden over alle bjerge (1981) – Rengøringskone
 Koks i kulissen (1983) – Bibliotekar
 Manden der ville være skyldig (1990) – Dame på kirkegård
 Carlo & Ester (1994) – Louise
 Fede tider (1996) – Købmandskone
 Pusher (1996) – Franks mor
 Over gaden under vandet (2009) – Sekretær

Tv-serier 
 En by i provinsen, afsnit 3 (1977) – Lilly Clausen
 Huset på Christianshavn, afsnit 83 (1977) – Frk. Andersen
 Matador, afsnit 3 (1978) – Rengøringskone
 Anthonsen, afsnit 5 (1984) – Bordelmutter
 Kirsebærhaven 89, afsnit 1-4 (1990)
 Ved stillebækken, afsnit 8, 10-15 (1999-2000) – Karen
 Lykke, afsnit 3 (2011) – Gammel dame

Julekalendere 
 Alletiders julemand, afsnit 11 (1997) – Fru Kristoffersen

Noter

Eksterne henvisninger 
 
 Hjemmeside 
 

Skuespillere fra Danmark
Personer fra København
Danskere i 1900-tallet
Danskere i 2000-tallet
Gyrd Løfqvist

Oluf Gyrd Løfqvist (født 2. juni 1921 i København, død 1. maj 2012) var en dansk skuespiller.

Gyrds mor var norsk, og valgte hans norske fornavn. Hans far var svensker og videregav sit efternavn til sønnen.

Han debuterede på Det Kongelige Teater i 1944, og var herefter engageret 1944-1946 ved Det Ny Teater. Sidenhen fik han ansættelse på Frederiksberg Teater, Allé-Scenen, Aarhus Teater, Svalegangen og Gladsaxe Teater.

Gennem 1970'erne og 1980'erne blev Folketeatret hans faste holdepunkt, dog stadig med roller på en række andre scener. Helt frem til 2006 var han stadig aktiv både på teatret og i film.

Han var gift med skuespiller Jane Jeppesen (søster til skuespiller Jørn Jeppesen).

Film i uddrag 
 De røde enge – 1945
 Soldaten og Jenny – 1947
 Nålen – 1951
 Det var en lørdag aften – 1968
 Man sku' være noget ved musikken – 1972
 Familien Gyldenkål sprænger banken – 1976
 Det parallelle lig – 1982
 Nattevagten – 1994
 Dybt vand – 1999
 Ørkenens juvel – 2001
 Lykkevej – 2003
 Adams æbler – 2005
 Drømmen – 2006

Referencer

Eksterne henvisninger 
 
 

Skuespillere fra Danmark
Personer fra København
Reumertprisen for årets mandlige hovedrolle
Personer i Kraks Blå Bog (afdøde)
Clara Østø

Laurita Clara Hansine Østergaard Østø f. Olsen (født 14. januar 1911 i Aarhus, død 20. maj 1983 i København) var en dansk skuespiller.

Hun debuterede på Nørrebros Teater i 1929 og optrådte sidenhen i en lang årrække på de fleste københavnske teatre, også ofte som revyskuespiller.

Hun var gift med skuespilleren og sceneinstruktøren Edvin Tiemroth og er mor til Lene Tiemroth, der også gik skuespillervejen.

Filmografi 
 Barken Margrethe af Danmark – 1934
 Skilsmissens børn – 1939
 Så mødes vi hos Tove – 1946
 Det var på Rundetårn – 1955
 Styrmand Karlsen – 1958
 Spøgelsestoget – 1976
 Rend mig i traditionerne – 1979

Eksterne henvisninger 
 
 

Skuespillere fra Danmark
Personer fra Aarhus
Eva Heramb

Eva Betty Koefoed Heramb (født 24. november 1899 i Aarhus, død 9. januar 1957 i København) var en dansk skuespillerinde.

Hun debuterede i 1921 på Odense Teater, på hvilket teater hun var ansat de seks følgende år.

Fra 1927-1935 var hun engageret til Folketeatret, hvor hun fik en lang række roller, også med optrædener i denne periode på flere andre københavnske teatre.

Eva Heramb var gift tre gange.

Filmografi 
Hun indspillede ganske få film, af hvilke kan nævnes:

 Kobberbryllup – 1933
 Skaf en sensation – 1934
 Elverhøj – 1939
 Tobiasnætter – 1941
 Alt for karrieren – 1943
 De tre skolekammerater – 1944

Eksterne henvisninger 
 
 

Skuespillere fra Danmark
Personer fra Aarhus
Tavs Neiiendam

Tavs Harmens Neiiendam (12. december 1898 i København – 3. maj 1968 på Frederiksberg) var en dansk skuespiller og instruktør.

Han var søn af skuespiller og sceneinstruktør Nicolai og skuespillerinden Jonna Neiiendam.

Tavs Neiiendam debuterede 1920 på Det kongelige Teaters elevskole og var tilknyttet dette teater i en række år. Han skrev flere hørespil til Statsradiofonien, heriblandt Mordets Melodi, der senere blev filmatiseret. Han var også knyttet til radioen som instruktør, hvor han selv nåede af få mere end 600 roller. Til gengæld indspillede han kun forholdsvis få film.

Tavs Neiiendam er begravet på Frederiksberg ældre kirkegård.

Filmografi 
 Balletten danser – 1938
 Damen med de lyse handsker – 1942
 De tre skolekammerater – 1944
 Hatten er sat – 1947
 Hr. Petit – 1948
 Kampen mod uretten – 1949
 Nålen – 1951
 Tre piger fra Jylland – 1957

Eksterne henvisninger 
 
 

Skuespillere fra Danmark
Personer fra København
Personer i Kraks Blå Bog (afdøde)
Studenter fra Østre Borgerdyd Gymnasium
Teamwork

Teamwork er teorien bag at arbejde som et team eller et hold i erhvervs-, hobby-, sportslig eller anden sammenhæng.

Et team kan defineres ved at have et klart formuleret mål og sammensat af personer med forskelige faglige kompetencer. Målet ville ikke kunne indfries udenlukkende via enkelte personer. Teamwork handler om at teamet er velfungerende.

Der kan skelnes mellem teams, som er fysisk lokaliserede og rent virtuelle teams.

Eksterne henvisninger 

Samfund
Ledelse
it:Gruppo di lavoro
Knud Leif Thomsen

Knud Leif Thomsen (2. september 1924 i Ballerup – 14. oktober 2003 i Frankrig) var en dansk filminstruktør, som bl.a. instruerede filmen Hosekræmmeren.

Han fik Bodilprisen for bedste danske film i 1970 for Midt i en jazztid.

Film 
 Den røde røver (1958)
 Duellen (1962)
 Tine (1964)
 Selvmordsskolen (1964)
 Gift (1966)
 Tre mand frem for en trold (1967)
 Sådan er de alle (1968)
 Midt i en jazztid (1969)
 Løgneren (1970)
 Hosekræmmeren (1971)
 Rapportpigen (1974)
 Bejleren - en jysk røverhistorie (1975)

Eksterne henvisninger 
 
 

Filminstruktører fra Danmark
Personer fra Ballerup
Norderøtunnelen

Norderøtunnelen (færøsk: Norðoyatunnilin) er en lang tunnel, der forbinder de to nordlige øer på Færøerne.
Den 6,3 km lange tunnel forbinder Færøernes næststørste by Klaksvík på Borðoy med Leirvík på Eysturoy og går ned til en dybde af 150 meter under havets overflade. Hældningen er på maksimalt ca. 6 %.

De konkrete planer om en tunnelforbindelse mellem øerne Eysturoy og Borðoy er ikke helt nye. I 1988 foretog Landsverkfrøðingurin (Landsingeniøren) en del seismiske undersøgelser i Leirvíksfjørður (sundet mellem de to øer), og allerede året før havde en ingeniør udarbejdet en helhedsplan for placeringsmulighederne for tunnelbygningen.
Den blev officielt indviet den 29. april 2006 og har kostet 265 millioner kroner.
Det kostede oprindelig  130 kroner at bruge tunnellen for en personbil, men prisen er ændret, således at det i 2014 koster 100 kroner for en personbil at bruge tunnelen.

Byggearbejdet begyndte i Leirvík den 18. december 2003 og i Klaksvík den 20. April 2004. Tunnelen var gennemboret den 25. juni 2005 og åbnede for gennemkørsel den 29. april 2006, tre måneder før det var planlagt. 
Den er bygget af Føroya Konsortiet I/F bestående af entreprenørselskabet NCC (NCC Construction AS Norge, NCC International Denmark A/S, samt Byggitek og J & K Petersen Contractors.
Under arbejdet er ca. 700.000 kubikmeter sten sprængt bort.
Budgettet var på 400 millioner kroner, og indvielsen var først planlagt til 1. august 2006. 
 Østlige ende (Klaksvík): 
 Vestlige ende (Leirvík):

Eksterne henvisninger 
 Tunnil – Tunnelens hjemmeside.
 Indvielse af stor tunnel www.fyens.dk 

Eysturoy
Borðoy
Tunneler på Færøerne
Bohr-Mollerups sætning

I matematisk analyse er Bohr-Mollerups sætning, opkaldt efter de danske matematikere, Harald Bohr og Johannes Mollerup, som viste den, en sætning, der karakteriserer Gammafunktionen. Gammafunktionen er for x > 0 defineret ved

,

og sætningen siger, at den er den eneste funktion, f, der på intervallet x > 0  har følgende tre egenskaber:

 og
 er en konveks funktion.

At ln f er konveks siges ofte, at f er log-konveks; en log-konveks funktion er en funktion, hvis logaritme er konveks.

Eksterne henvisninger 
Bevis for sætningen på PlanetMath.
Et andet bevis på PlanetMath.

Matematisk analyse
Matematiske sætninger
Sven Methling

Sven Johan Methling eller Sven Methling jun (20. september 1918 i København – 7. august 2005 på Frederiksberg) var en dansk filminstruktør og manuskriptforfatter, kendt for en række folkekære komedier.

Biografi 
Sven Methling var søn af skuespilleren og instruktøren Svend Methling – deraf tilføjelsen 'jun' til hans navn. Han var derfor stort set født ind i filmbranchen og arbejdede som toneassistent hos Palladium i perioden 1940-45, inden han efter en dokumentarfilm instruerede filmen Fyrtøjet – en tegnefilm over H.C. Andersens eventyr – sammen med sin far i 1946.

Hans første selvstændige spillefilm var Kriminalsagen Tove Andersen fra 1953. Med serien om Soldaterkammeraterne med start i 1958 fik han sit store gennembrud. Op gennem 1960'erne instruerede han en stribe populære film med folkekære skuespillere. Det var også på det tidspunkt, han begyndte at skrive manuskripter.

I 1966 blev han ansat som lærer på Den Danske Filmskole og bidrog i de følgende år til knapt så mange film. Han var også konsulent på Det Danske Filminstitut i perioden 1979-81.

I 1990'erne fik han et comeback med de populære film baseret på Thøger Birkelands serie om Krummerne.

Filmografi (udvalg) 
 Fyrtøjet (tegnefilm, 1946)
 Kriminalsagen Tove Andersen (1953)
 Der kom en dag (1955)
 Soldaterkammerater (1958)
 Ballade på Bullerborg (1959)
 Soldaterkammerater rykker ud (1959)
 Vi er allesammen tossede (1959)
 Soldaterkammerater på vagt (1960)
 Mine tossede drenge (1961)
 Soldaterkammerater på efterårsmanøvre (1961)
 Soldaterkammerater på sjov (1962)
 Pigen og pressefotografen (1963)
 Et døgn uden løgn (1963)
 Syd for Tana River (1963)
 Majorens oppasser (1964)
 Når enden er go' (1964)
 Fem mand og Rosa (1964)
 Passer passer piger (1965)
 Dyden går amok (1965)
 Gys og gæve tanter (1965)
 Smukke-Arne og Rosa (1966)
 Nøglen til Paradis (1970)
 Takt og tone i himmelsengen (1972)
 Kidnapning (1982)
 Tre engle og fem løver (1982)
 Krummerne (1991)
 Krummerne 2 - Stakkels Krumme (1992)
 Vildbassen (1994)
 Krummerne 3 - Fars gode idé (1994)
 Krummernes jul (tv-julekalender, 1996)

Eksterne henvisninger 
 
 

Filminstruktører fra Danmark
Manuskriptforfattere fra Danmark
Personer fra København
Modtagere af Pråsprisen
Charcuteri

Charcuteri (fra fransk chair cuite "forarbejdet kød") er kødvarer (oprindeligt især svinekød), der er forædlet eller forarbejdet til pålæg ved røgning, saltning eller marinering.

Charcuteri er også betegnelsen for fremstilling af pålæg, der er et speciale inden for slagteri/madlavning.

Et charcuteri er en pålægsforretning, der udover kødpålæg sælger ost, salater og konserves.

Referencer

Eksterne henvisninger 

Pålæg
Charcuterivarer
Støvkornenes dans i solstrålerne

Støvkornenes dans i solstrålerne  (også kendt som Solskin og Solstråler) er et oliemaleri fra 1900 af den danske maler Vilhelm Hammershøi. Maleriet har siden 1989 været udstillet på kunstmuseet Ordrupgaard i København og er optaget i kulturkanonen.

Motiv 
Billedet forestiller et udsnit af Hammershøis lejlighed i Strandgade: et stykke af gulvet, af ydervæggen med en dør til højre og et sprossevindue sammensat af 4 x 6 små ruder til venstre, hvorigennem lyset trækker en skrå stribe, der rammer gulvet og breder sig ud af billedets højre kant. 

Døren er lukket, vinduet er lukket, og alt er gengivet sagligt og præcist – mens lyset kommer ind gennem vinduet og bryder den frontale ro og antyder at netop i det at se tingene som de er, kommer den uventede indsigt. At virkeligheden rummer mere, end det der kan ses. 

Næsten alle linjer i billedet er rette. Kun gennem de tre øverste ruder ses bølgemønsteret i taget på bygningen overfor, resten af vinduet reflekterer lyset på en måde, som gør glasset uigennemsigtigt.

Billedets komposition er enkel og sublim. Talrige forskydninger og underdelinger forholder sig til det gyldne snit. Den store tomme gulvflade forrest til venstre kontrasteres af vinduets lysende detaljer. Den statiske ro i frontalperspektivet forstyrres af lysvældets skrå anarki. 

Billedet er som alle Hammershøis arbejder holdt i en gråtoneskala. Penselstrøgene er sat rytmisk og jævnt i ret brede og korte strøg med en "tør" pensel. Toneovergangene er gnedet ud i blide forløb. Lærredets grunding træder stadig frem i nogle partier: Hammershøi holdt op med at male, i det øjeblik billedet var færdigt.

Billedet ligger i forlængelse af den impressionistiske bevægelses ambitioner om at male øjeblikkets indtryk, og det udtrykker symbolismen i det anede.

Der er ingen pynt, ingen møbler og ingen mennesker i billedet. Men der må et menneske til at se og male skønheden i denne uventede leg af lys i det upåagtede støv.

Ekstern henvisning
Weilbachs Kunstnerleksikon 
Støvkornenes dans i solstrålerne vises på hjemmesiden af Golden Days Festival Copenhagen 2008 i deres article om  Det moderne gennembrud 

Malerier af Vilhelm Hammershøi
Malerier fra 1900
Malerier fra Ordrupgaard
Kulturkanonen
Henning Camre

Henning Camre (født 15. november 1938 i Randers) er dansk filmfotograf og tidligere administrerende direktør for Det Danske Filminstitut (DFI).

Biografi 
Han blev født i Randers som søn af fabrikant Sigfred Niels Juel Camre og hustru Carna. Politikeren Mogens Camre er hans storebror.

Henning Camre startede som filmfotograf på en række film fra 1970'erne, heriblandt en række af Jørgen Leths film fra perioden. Fra midten af årtiet blev han direktør for Den Danske Filmskole, inden han i 1992 blev leder af The National Film and Television School i England. I 1998 blev han så hentet tilbage til Danmark for at lede det omstrukturerede og udvidede DFI.

Tillidsposter 
 Medlem af den danske UNESCO-nationalkommission

Hæder 
 1971: Bodil for bedste fotografering (Giv Gud en chance om søndagen)
 1990: Chevalier de l'Ordre des Arts et des Lettres
 2005: Ridder af Dannebrogordenen
 2007: Æres-Robert

Filmografi (udvalg) 
Henning Camre har været filmfotograf på følgende film:
 Det perfekte menneske (1967)
 Giv Gud en chance om søndagen (1970)
 Og så er der bal bagefter (1970)
 Løgneren (1970)
 Farlige kys (1972)
 Afskedens time (1973)
 Nitten røde roser (1974)
 Det gode og det onde (1975)
 Notater om kærligheden (1989)

Eksterne henvisninger 
 

Fotografer fra Danmark
Riddere af Dannebrog
Personer fra Randers
Filmfotografer fra Danmark
Personer i Kraks Blå Bog
Ludvig 12. af Frankrig

Ludvig 12. () (27. juni 1462 – 1. januar 1515) var konge af Frankrig fra 1498 til 1515 og af Napoli fra 1501 til 1504. Han var desuden hertug af Milano 1499–1512. Han blev kaldt "folkets fader", (fr. le Père du Peuple).

Biografi 
Ludvig var søn af hertug Karl af Orleans (som var barnebarn af Karl 5. af Frankrig) og Maria af Kleve.
 
Han forsøgte i sin regeringstid at styrke Frankrigs magtstilling i det nordlige Italien; Det lykkedes han at erobre store områder, men blev tvunget til at trække sig tilbage i 1513. Trods dette mislykkede projekt beholdt han folkets støtte.

Han giftede sig 1476 med Johanne af Frankrig (1464 -1505), datter af Ludvig 11. af Frankrig. Efter at Ludvig var blevet konge af Frankrig i 1498 tvang han paven til at opløse ægteskabet. I 1499 giftede han sig med Anne af Bretagne (1477 – 1514), som var enke efter Ludvigs forgænger, Karl 8. af Frankrig. Efter hendes død fik Ludvig giftet sin ældste datter Claude med den formode arving Frans af Angoulême, således at Hertugdømmet Bretagne i fremtiden kunne blive en del af Frankrig.

9. oktober 1514 indgik den aldrende og tandløse Ludvig sit tredje ægteskab, denne gang med den unge og smukke Marie Tudor, datter af kong Henrik 7. af England.

Se også 
 Frankrigs historie

Eksterne henvisninger 

Konger af Frankrig
Konger af Napoli
Hertuger af Milano
Huset Valois
IGMP

Internet Group Management Protocol (IGMP) er en kommunikationsprotokol, der håndterer medlemskab af IP multicast grupper bestående af en IP vært og forbundne multicast routere. IGMP protokollen er beregnet for IPv4 og er en lag 3 protokol med protokol nummer 0x02. En tilsvarende protokol eksisterer for IPv6 og hedder MLD. IGMP protokollen bruges mellem den router, der sidder tættest på de klienter, der ønsker at modtage strømmen, til at fortælle at denne klient ønsker at være med i en gruppe, der modtager en bestemt multicast strøm.

På lag 2 findes der switches, der kan bruge en optimering, der hedder IGMP Snooping. En sådan switch smugkigger i lag 3-pakken og reducerer antallet af porte pakken bliver sendt ud på.

Multicast bruges til videokonferencer, online video og -spil, da det er en mere økonomisk brug af ressourcer.

Der er forskellige versioner af IGMP:
 IGMPv0
 IGMPv1
 IGMPv2
 IGMPv3

Se også 
 Internet
 ICMP

Eksterne henvisninger 
 RFC om IGMP 
 Igmp forklaring.
 RFC 3376: IGMPv3
 RFC 4604: Brug af IGMPv3 og MLDv2 (opdatering af RFC 3376)

Internetteknologi